पाएं अपने शहर की ताज़ा ख़बरें और फ्री ई-पेपरडाउनलोड करें
खुदी को कर बुलंद इतना के हर तकदीर से पहले खुदा बंदे से खुद पूछे के बता तेरी रज़ा क्या है। कहने को यह कहावत हैं, लेकिन कुछ लोगों के लिए असल जिंदगी का हिस्सा है। ऐसी ही करके दिखाया बांसवाड़ा के मोहन कॉलोनी निवासी दीपक मेहता (45), उनकी पत्नी रचना मेहता (42)और बुजुर्ग मां कलावती मेहता (71) ने। जिन्होंने सजगता के साथ कोरोना की जंग जीती।
दरअसल दीपक मेहता की मां कलावती मेहता की जांच रिपोर्ट पॉजीटिव सबसे पहले पॉजिटिव आई थी। जिसके वह निरंतर मां की सेवा में लगे रहे। मां के प्रति उनका यह प्रेम देखकर पत्नी भी तन-मन से सास की सेवा में जुट गई, लेकिन हुआ वही जिसकी आशंका थी। बुजुर्ग मां की सेवा करते हुए दंपती भी कोरोना की चपेट में आ गए।,दिल तब हल्का हुआ, जब उनको पता चला कि तीन साल की उनकी मासूम बेटी नेगेटिव है। दीपक ने कुछ किलोमीटर दूर रहने वाले उनके भाई को इसकी सूचना दी और बेटी को उनके साथ भेज दिया।
विपरीत हालातों में भी दीपक ने खुद को कमजोर नहीं किया और अब पति-पत्नी खुद को संभालते हुए मां का ध्यान रखने लगे। होम आइसोलेशन के साथ अब पूरा परिवार आयुर्वेदिक दवाइयों के साथ ऐलोपैथिक दवाओं का उपयोग करता रहा। करीब 15 दिन बाद फिर से जांच कराई तो उनकी रिपोर्ट नेगेटिव आई। दीपक की मानें तो बस उन्होंने हौंसले बुलंद रखे और सुबह-शाम सभी के बीच में दोहराते रहे कि कोरोना से जंग जीतेंगे। दीपक उनके परिजनों को खुश रखने के लिए कभी कभार पुरानी यादों में ले जाते थे। बचपन के किस्से उनके बीच में दोहराते। खुद भी ठहाके लगाते और बूढ़ी मां को उनकी बचपन में की गई गलतियां बताकर खूब हंसाते। अब पूरा परिवार कोरोना संकट से बाहर है। बावजूद इसके अब तक उन्होंने महामारी को लेकर असावधानी नहीं बरती। अब भी ज्यादातर समय परिवार घर में बिताता है। बाहर निकलने पर मास्क की अनिवार्यता भी यथावत रहती है।
डॉक्टर की सलाह माने
दीपक कहते हैं कि कोरोना से जीतने के लिए सकारात्मक सोच जरूरी है। इसके साथ ही डॉक्टर की सलाह भी माननी चाहिए। किसी भी दवा के सेवन से पहले डॉक्टर की सलाह अनिवार्य तौर पर लेनी चाहिए। इसके अलावा खुद को आइसोलेशन में रखने के साथ सैनेटाइजर और मास्क की अनिवार्यता घर पर भी लागू रहनी चाहिए। खुद को सुरक्षित रखने के लिए कुछ व्यायाम करना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn